Presidenti Obama dhe çështja e imigracionit
Presidenti pritet të marrë vendime ekzekutive për trajtimin e gjendjes së miliona emigrantëve të paligjshëm në SHBA.
Aktivistë të çështjes së imigracionit protestuan para Shtëpisë së Bardhë dhe u angazhuan në mosbindje civile duke kërkuar dhënien fund të dëbimeve të emigrantëve pa dokumente. Yaritza është një shtetase amerikane, e cila frikësohet nga dëbimi i nënës së saj meksikane, që jeton në mënyrë të paligjshme në Shtetet e Bashkuara dhe ka një mesazh për Presidentin Obama. Presidenti Obama tashmë ka premtuar se do të veprojë. Një masë e tillë do të kundërshtohet ashpër nga republikanët, si senatori Jeff Sessions. Ardhja e dhjetëra mijëra të miturve nga Amerika Qendrore, të cilët në bazë të ligjit të tanishëm kanë të drejtë të kërkojnë shqyrtimin e statusit të tyre, e ka ndërlikuar çështjen e imigracionit. Fluksi i këtyre emigrantëve i ka rënduar objektet federale dhe ka alarmuar zyrtarët në disa shtete, ku janë vendosur ata. Pat McCrory është guvernator i Karolinës së Veriut. Por Kongresi filloi një pushim pesë javësh pa miratuar fonde shtesë federale për sistemimin e fëmijëve emigrantë dhe pa miratuar ligjin për reformën e imigracionit. Kjo nuk e befason analisti politik Thomas Mann të Institutit Brookings. Grindjet partiake dominojnë debatin mbi çështjen e imigracionit. Senatori republikan John Cornyn fajëson Shtëpinë e Bardhë. Demokratët kritikojnë refuzimin e Dhomës së Përfaqësuesve të udhëhequr nga republikanët për të votuar mbi një projekt-ligj gjithëpërfshirës të reformës së imigracionit, i cili vitin e kaluar u miratua nga Senati. Patrick Leahy është senator demokrat. Thomas Mann thotë se në një klimë të tillë, Presidenti Obama nuk ka çfarë të humbasë nga marrja e gjërave në duart e tij. Rreth 11 deri 12 milionë qytetarë të huaj, jetojnë ilegalisht në Shtetet e Bashkuara.